„Helló, Nick vagyok, iskolai lövöldöző” – beismerte tettét a floridai tömeggyilkos | Magyar Idők	„Helló, Nick vagyok, iskolai lövöldöző” – beismerte tettét a floridai tömeggyilkos | Magyar Idők
A cikk emailben történő elküldéséhez kattintson ide, vagy másolja le és küldje el ezt a linket: https://magyaridok.hu/kulfold/hello-nick-vagyok-iskolai-lovoldozo-beismerte-tettet-floridai-tomeggyilkos-2808756/
2018. február 16. péntek 17:17 2018. 02. 16. 21:02
A Szövetségi Nyomozó Iroda (FBI) pénteken elismerte: korábban kapott bejelentést arról, hogy Cruz potenciális veszélyforrás.
Ben Bennight, az egyik videómegosztó portál felhasználója ugyanis tavaly bejelentette: a portálon Cruz olyan képsort jelentetett meg, amelyen arról beszélt, hogy iskolai lövöldöző lesz belőle.
Az FBI akkor csaknem fél órán keresztül beszélgetett erről a bejelentővel.
A hivatal később közleményt adott ki, amelyben elismerte, hogy kudarcot vallott, mert nem dott hitelt a Cruzról tett bejelentéseknek. Kiderült ugyanis, hogy nemcsak Ben Bennight hívta fel az FBI figyelmét Nicolas Cruzra, hanem az idén január 5-én Cruz egyik ismerőse is bejelentést tett a fiatalember zavarba ejtő internetes bejegyzéseiről a közösségi médiában, és arról, hogy gyakran hangoztatta, embert akar ölni. „Az információ nem jutott el a Miamiban lévő irodánkba, ezért akkor nem indult nyomozás” – olvasható a péntek délutáni közleményben.
Nikolas Cruzt 17 rendbeli, előre megfontolt szándékkal elkövetett gyilkossággal vádolják
Fotós: MTI/AP pool/South Florida Sun-Sentinel/Susan Stocker
Marco Rubio, floridai republikánus szenátor közleményben „megbocsáthatatlannak” nevezte az FBI kudarcát, s azt javasolta, hogy mind a képviselőház, mind a szenátus indítson vizsgálatot az ügyben.
Az amerikai sajtóban egyre-másra kerülnek napvilágra Nikolas Cruz korábbi internetes bejegyzései, videómegosztó portálokon megjelent képsorai. Fegyverekkel és késekkel pózolt, s egy tavaly nyáron, New Yorkban elkövetett mészárlás után például azt írta: „én sokkal jobban tudom ezt csinálni”. A CNN hírtelevízió megszólaltatta Cruz egyik ismerősét, aki elmondta:
Nikolas Cruz úgy szokott bemutatkozni, hogy „helló, Nick vagyok, iskolai lövöldöző”.
A floridai mészárlás óta megszaporodtak az iskoláknak címzett fenyegetések. Ezek elsöprő többsége hamisnak bizonyult, de például az Arkansas államban lévő Fayetteville város középiskolájában letartóztattak egy diákot, aki azzal fenyegetődzött, hogy „szétlövi az iskolát, úgy, ahogyan azt Floridában tették”.
A dél-karolinai Spartanburgban szintén letartóztattak egy diákot, mert az egyik videómegosztóra olyan képet tett fel, amelyen maszkkal és lőfegyverrel látható, s hozzá azt a feliratot írta: „holnap Florida, második forduló”.
Címkék: floridai lövöldözésKözépiskolanapi terrorNikolas Cruzterrorizmususa
A kormányfő értékelése szerint tehát a kereskedelmi volumen esetében a Közép-Európa-Németország-tengely meghatározóbb, mint a német-francia gazdasági tengely.
Súlyos zavarokat okozott az első havazás New Yorkban
Megveheti bolgár kiszemeltjét az OTP